Facultățile Universității din București deschid noul an universitar 2023-2024

Cele 19 facultăți ale Universității din București deschid, începând de vineri, 29 septembrie 2023, anul universitar 2023-2024, prin evenimente care aduc în fața studenților diplomați, personalități din diverse domenii, profesori ai Universității din București, dar și renumiți membri ai comunității socio-culturale românești. 
Fiecare dintre cele 19 facultăți ale Universității din București organizează ceremonia de deschidere a anului universitar după un program propriu.
Vineri, 29 septembrie 2023, Facultatea de Drept a Universității din București organizează, la Opera Română (Bd. Mihail Kogălniceanu nr. 70-72), începând cu ora 9:00, o festivitate la care participă reprezentanți ai Universității din București, înalți reprezentanți ai statului român, precum și înalți reprezentanți ai instituțiilor europene și internaționale. Detalii cu privire la festivitatea de deschidere a noului an universitar la Facultatea de Drept a UB pot fi consultate aici. 
De asemenea, tot vineri, 29 septembrie 2023, Facultatea de Fizică organizează ceremonia de deschidere a noului an universitar 2023-2024 în Aula „Hora Hulubei” a facultății, începând cu ora 10:00. La eveniment participă rectorul Universității din București, prof. univ. dr. Marian Preda, ministrul Cercetării, Inovării și Digitalizării, Bogdan Ivan, directorul Consiliului Studiilor Universitare de Doctorat al UB, prof. univ. dr. Virgil Băran, precum și decanul Facultății de Fizică a UB prof. univ. dr. Lucian Ion.
Nu în ultimul rând, tot vineri, 29 septembrie 2023, și reprezentanții Facultății de Matematică și Informatică a Universității din București îi așteaptă pe studenți în amfiteatrul R3 al Facultății de Chimie (Bd. Regina Elisabeta nr. 4-12) pentru a le ura bun venit în noul an universitar.
Luni, 2 octombrie 2023, este ziua în care majoritatea facultăților Universității din București organizează evenimente care marchează deschiderea noul an universitar 2023-2024: 
· Facultatea de Administrație și Afaceri organizează festivitatea de deschidere a noului an universitar 2023-2024 în Grădina Botanică a Universității din București (Șos. Cotroceni nr. 32) începând cu ora 11:00;
· Facultatea de Biologie îi așteaptă pe studenți la festivitatea de deschidere a noului an universitar în amfiteatrul „Dimitrie Voinov” al facultății (Spl. Indepenenței nr. 91-95) începând cu ora 10:00;
· Facultatea de Chimie organizează evenimentul de deschidere a anului universitar 2023-2024 în amfiteatrul R2 al facultății (Bd. Regina Elisabeta nr. 4-12) începând cu ora 10:00;
· Facultatea de Filosofie organizează festivitatea de deschidere a noului an universitar 2023-2024 în amfiteatrul „Titu Maiorescu” al facultății (Spl. Independenței nr. 204) începând cu ora 12:00. Aceasta va fi urmat de cursul festiv „Nașterea filosofiei din spiritul Greciei”, susținut de conf. univ. dr. Bogdan Mincă;
· Facultatea de Geografie îi așteaptă pe studenți la festivitatea de deschidere a noului an universitar în amfiteatrul „	Simion Mehedinți” al facultății (Bd. Nicolae Bălcescu nr. 1) începând cu ora 10:00.
· Facultatea de Istorie organizează festivitatea de deschidere a noului an universitar 2023-2024 în amfiteatrul R3 al Facultății de Chimie (Bd. Regina Elisabeta nr. 4-12) începând cu ora 10:00. Această festivitate va fi urmată de prelegerea introductivă susținută de directorul Arhivelor Naționale ale României, dr. Cristian Anița.
· Facultatea de Jurnalism și Științele Comunicării îi așteaptă pe studenți la festivitatea de deschidere a noului an universitar în amfiteatrul R3 al Facultății de Chimie (Bd. Regina Elisabeta nr. 4-12) începând cu ora 13:00.
· Facultatea de Limbi și Literaturi Străine organizează evenimentul de deschidere a anului universitar 2023-2024 pentru toate ciclurile de studii la Casa de Cultură a Studenților (Calea Plevnei nr. 61) începând cu ora 9:30. De asemenea Facultatea de Limbi și Literaturi Străine organizează festivități și pentru fiecare specializare în parte, la care au fost invitați ambasadori, profesori șipersonalități din diverse domenii. Detalii despre aceste festivități sunt disponibile aici. 
· Facultatea de Litere îi așteaptă pe studenți la festivitatea de deschidere a noului an universitar 2023-2024 pe parcursul întregii zile, în funcție de specializări și de serii. Detalii cu privire la festivitățile organizate de reprezentanții Facultății de Litere a UB pot fi consultate aici.
· Facultatea de Psihologie și Științele Educației organizează evenimentul de deschidere a anului universitar 2023-2024 începând cu ora 11:00. Mai multe detalii cu privire la festivitatea de deschidere a noului an universitar la Facultatea de Psihologie și Științele Educației pot fi consultate aici. 
· Facultatea de Sociologie și Asistență Socială îi așteaptă pe studenți la festivitatea de deschidere a noului an universitar în spațiul verde al Campusului din Panduri (Șos. Panduri nr. 90) începând cu ora 13:00.
· Facultatea de Științe Politice organizează festivitatea de deschidere a noului an universitar 2023-2024 pe durata întregii zile, în funcție de specializări. Mai multe detalii cu privire la festivitatea de deschidere a noului an universitar la Facultatea de Științe Politice pot fi consultate aici.
· Facultatea de Teologie Ortodoxă „Justinian Patriarhul” organizează evenimentul de deschidere a anului universitar 2023-2024 începând cu ora 8:00, atât la Paraclisul Universitar „Sfânta Ecaterina” (Str. Sf. Ecaterina nr. 4), cât și în Amfiteatrul „Ioan G. Coman” al facultății (Str. Sf. Ecaterina nr. 2-4) începând cu ora 12:30. Acesta va fi urmat de cursul inaugural susținut de pr. lect. univ. dr. Cosmin Pricop.
· Facultatea de Teologie Romano-Catolică Socială îi așteaptă pe studenți la festivitatea de deschidere a noului an universitar atât la Catedrala Sf. Iosif (Str. General H. M. Berthelot nr. 19) începând cu ora 11:00, cât și în Aula Magna a facultății (Str. General H. M. Berthelot nr. 19) începând cu ora 12:00.
